Und was git's vo somene Wucheändi z'verzelle? Nachdäm mr ja im Früehlig scho einisch Richtig Monte Tamaro gfahre si, üs de aber dr Schnee drvo abghalte het, bis ganz ufe z'fahre, het dä Bärg am Samstig de müesse dra gloube. Okay, dr eint oder ander het villech zwüschedüre nüm so ganz dra gloubt, dass er ufechunnt, aber am Schluss si de doch alli im Näbel gstande - ähm, i meine natürlich ufem Gipfel. Dass die aschliessendi Abfahrt geil isch  gsi, muess me a däre Stell wohl nid no extra erwähne. Aber gseit sig's trotzdäm! Und füre Tinu und ä Roller het's sogar äs Deja-vu gä. He, und dr Wäg isch das mal ou bis ganz unde gange...    Sunntig hät ja de eigetlich so ä chli a chillige Tag sölle wärde. Aber äbe - wärde. Rund hundert Mal dr Bärg uf und ab, immer wieder die gliche andere Biker troffe bi däre Üebig. Und am Schluess soviel Stägetritte wie no nie oder scho lang nüm. Isch aber glücklicherwies ja abe gange...